                                                                                                              eelnõu

NARVA LINNAVOLIKOGU

 OTSUS

Narva





                                  2007.a nr…..

Projekteerimistingimuste määramine

( Linda pargi rekonstrueerimine )
Vastavalt Kohaliku omavalitsuse korralduse seaduse  § 22 lõikele 2, Ehitusseaduse  § 19 lõikele 3. 
Linnavolikogu otsustab:

Määrata projekteerimistingimused Linda pargi rekonstrueerimise ehitusprojekti koostamiseks järgnevalt:

	1. ÜLDANDMED



	1.1  Tellija                                           
	Narva Linnavalitsuse Linnavara-ja Majandusamet
Peetri plats 3, 20308 Narva

	1.2  Asukoht, algandmed                                         
	Narva linn,

Linda park  
Rekonstrueeritava maa-ala ligikaudne suurus:  ≈ 0,6 ha 
Maakasutuse sihtotstarve: korruselamumaa
Maakasutuse sihtotstarbe muutmine:  üldmaa

	1.3  Projekteerimistingimused on kehtivad 2 aastat alates otsuse jõustumisest.

	1.4  Projekteerimistingimuste koostamise alus     

1.4.1 Projekteerimistingimuste taotlus 26.04.07.a avaldus nr.678/1-11,

        Arkadi Nikolajev –  Kommunaalmajandusosakonna juhataja
1.4.2 Ehitusseadus, Narva linna ehitusmäärus
1.4.3 Eestis kehtivad normatiivid, EPN, Eesti Standardid


	2. PROJEKTEERIMISE EESMÄRK




2.1 Projekti koostamise eesmärgiks on Linda pargi rekonstrueerimine ja maa-ala heakorrastamine.
	3.  ÜLD- JA VORMISTAMISNÕUDED




3.1 Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“.

3.2 Projekti koostamisel arvestada:

· Linda pargi ja selle lähiala detailplaneeringuga, 
· AS Narva Gem poolt koostatud Linda pargi ja Kosmonaudi tn. 3,5,7,9 hoonete vahel asuva  kõnnitee välisvalgustuse ehitusprojektiga,

· Piirkonna tehnovõrkude projektidega ( sh. Kosmonaudi tn.1 trafoalajaamast nr.AJ14 kuni Linda tn.5b trafoalajaamani nr.AJ24 uue elektrikaabli paigaldamise ehitusprojektiga )
3.3 Projekti koostamisel kasutada tõest tehnovõrkudega digitaalset geodeetilist krundi alusplaani mis on kooskõlastatud peageodeedi poolt.
3.4 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4 punkt 1).
3.5 Projekt peab olema heaks kiidetud kõigil seadusega ettenähtud juhtudel.

3.6 Väljastatud projekteerimistingimused lisada projekti kausta.

3.7 Esitada Arhitektuuri-ja planeerimise osakonnale eskiisprojekt heakskiidu saamiseks.

3.8 Esitada orienteeruvad põhiliste tööde mahud ja soovitav põhiliste tööde järjekord.
	4. ARHITEKTUURSED JA LINNAEHITUSLIKUD TINGIMUSED, UURIMISTÖÖD


4.1 Kõnnitee kate: teekattekivid, teekatteplaadid, asfaltkate. 

4.2 Tagada puuetega inimeste liikumisvõimalused vastavalt Majandus-ja kommunikatsiooniministri kehtestatud 28.11.2002.a. määrusele  nr.14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”.

4.3 Ette näha laste mänguväljakud ja kavandada istepingid selle kõrvale. 

4.4 Ette näha väikevormid (istepingid, dekoratiivsed detailid, prügiurnid, skulptuurid jne). 

4.5 Välisvalgustus: maakaabliga pargivalgustus. 

4.6 Esitada valgustite ja väikevormide eskiisid (vähemalt 2 varianti) heakskiidu saamiseks.

4.7 Esitada raiete ja asendusistutuse plaanid dendroloogilise hindamise alusel.

4.8 Haljastuse põhimõtteline kujunduslik-funktsionaalne lahendus näidata asendiplaanil. Esitada projekteeritud taimmaterjali loetelu. Ette näha lillepeenrad. Projekti mahus esitada järgmised analüüsid ning lahendused:
· nõuded kasutatavatele istikutele,

· nõuded istutustöödele,

· nõuded taimede edasisele hooldusele.

4.9 Projekti mahus esitada mulde konstruktsiooni põhilahendused, soovitused pinnaste kasutamiseks, orienteeruvad pinnasemahud jne.

4.10 Vajadusel rennkanalite rajamine sademevete ärajuhtimiseks.

4.11 Asendiplaan: näidata tehnovõrgud ja rajatised, olemasolevad ja lammutatavad ehitised, valgustimastide, sõidu- ja kõnniteede paiknemine, määratleda pinnakatted. Tagada selgus ja joonise hea loetavus.
4.12 Keskkonnakaitsemeetmed: lahendada projekti koosseisus. Lahendada kõlbmatu ehitusprahi utiliseerimine. 
4.13 Tagada selgus ja jooniste hea loetavus. Esitada projekti põhijoonised:
- situatsiooniskeem,

· raiete plaan, 
· kujundusplaan, 

· vertikaalplaneerimine,

- teekatete põhimõttelõiked,
· lillepeenrad,

· laste mänguväljakute seadmed jne.
	5. INSENERTEHNILISED ERITINGIMUSED



5.1 Nõutada tehnovõrkude valdajatelt tehnilised tingimused ja projekt kooskõlastada vastavate võrguvaldajatega.

5.2 Esitada Linda pargi välisvalgustuse projekt.

5.3 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.

	6. KOOSKÕLASTUSED




6.1    Ida-Eesti Päästekeskuse Narva Keskkomando.

6.2    Ida-Virumaa Keskkonnateenistus.
6.3    Narva Linnavalitsuse Linnavara- ja Majandusamet.
6.4    Narva Linnavalitsuse Arhitektuuri- ja Linnaplaneerimise Amet.
	7. RAKENDUSSÄTTED




7.1    Otsus jõustub seadusega sätestatud korras.
7.2 Otsuse võib vaidlustada Tartu Halduskohtu Jõhvi kohtumajas 30 päeva jooksul arvates otsuse  teatavakstegemisest.
Mihhail Stalnuhhin

